**Vadim Valentinovich Kozlov** (1930-yil 16-yanvar, Toshkent – 2010-yil 9-sentyabr, Saratov) – sovet va rus tibbiyot olimi, tibbiyot fanlari doktori, professor, sud tibbiyoti boʻyicha mutaxassis. Saratov davlat yuridik akademiyasining yuridik psixologiya va sud ekspertizasi kafedrasi asoschisi va mudiri (1975–1995). Rossiya Federatsiyasi oliy kasb-hunar taʼlimining faxriy xodimi.

Hayoti
------

Vadim Valentinovich Kozlov 1930-yil 16-yanvarda Toshkent shahrida tavallud topgan.

1954-yil – Saratov davlat tibbiyot institutini tamomlagan, 1954–1961-yillarda – professor M. I. Rayskiy nomidagi Saratov davlat tibbiyot instituti sud tibbiyoti kafedrasi xodimi boʻlib faoliyat yuritgan.

Kozlov 1974-yilda – Tibbiyot fanlari doktori ilmiy darajasini olish uchun „Tana jarohatlarining ogʻirlik darajasini sud-tibbiy aniqlash uchun materiallar (tibbiy va yuridik dispozitsiyalar)" mavzusida dissertatsiya himoya qiladi (ilmiy maslahatchilar V. M. Smolyaninov va D. P. Rasseikin).

1975–1995-yillarda – Saratov davlat yuridik akademiyasining yuridik psixologiya va sud ekspertizasi kafedrasining asoschisi va birinchi mudiri boʻldi.

Kozlovga 1977-yilda – professor unvoni berilgan.

Olim 2010-yil 9-sentyabrda Saratovda vafot etgan. U Saratov shahridagi yahudiy qabristoniga dafn etilgan.

Ilmiy faoliyati
---------------

Professor Kozlovning ilmiy faoliyatining asosiy yoʻnalishi sud-travmatologiyasi, tirik odamlarni tekshirish va ekspertiza qilish edi. U sud-tibbiyot ekspertizalarida ishtirok etgan, huquqni muhofaza qilish organlari va ekspert muassasalari xodimlariga maslahat yordami koʻrsatdi.

Kozlov ishlagan yillari davomida 100 dan ortiq ilmiy ishlar, shu jumladan bir necha marta qayta nashr etilgan bir nechta monografiyalar, bir qator darsliklarni nashr ettirgan. Huquqshunoslik, Sotsialistik qonuniylik, Sud-tibbiyot kabi yetakchi ilmiy jurnallarda faol nashr etilgan.

Saratov 1965-yildan davlat tibbiyot universiteti sud-tibbiyot shifokorlari ilmiy jamiyati boshqaruvi aʼzosi boʻlgan.

Mukofotlari
-----------

Vadim Kozlov 1984-yilda Saratov „Mehnat faxriysi" medali, 2002-yilda II darajali „Vatanga xizmatlari uchun" ordeni va 2006-yilda Rossiya Federatsiyasi Oliy kasb-hunar taʼlimining faxriy xodimi nominatsiyalari bilan taqdirlangan.

Manbalar
--------




1. ↑  „Козлов Вадим Валентинович // Иудаизм и евреи". 2021-yil 31-iyulda asl nusxadan arxivlangan. Qaraldi: 2021-yil 31-iyul.
2. ↑  Sankt-Peterburgskiy universitet MVD Rossii // Rabochaya programma uchebnoy dissiplini „sudebnaya meditsina i sudebnaya psixiatriya"
3. ↑  „Московский гуманитарно-экономический университет // Рабочая программа дисциплины «судебная психиатрия»". 2021-yil 31-iyulda asl nusxadan arxivlangan. Qaraldi: 2021-yil 31-iyul.
4. ↑  „Челябинский государственный университет // Рабочая программа учебной дисциплины «судебная медицина и судебная психиатрия»". 2021-yil 31-iyulda asl nusxadan arxivlangan. Qaraldi: 2022-yil 5-iyul.
5. ↑  „Волжский университет имени В. Н. Татищева // Рабочая программа дисциплины «судебная психиатрия»". 2018-yil 21-dekabrda asl nusxadan arxivlangan. Qaraldi: 2022-yil 5-iyul.
6. ↑  „Указ Президента Российской Федерации от 19.02.2002 г. № 188 «О награждении государственными наградами Российской Федерации»". 2021-yil 7-fevralda asl nusxadan arxivlangan. Qaraldi: 2021-yil 31-iyul.